এ ব্যাপারে নিরাপত্তা বিশ্লেষক ও সাবেক নির্বাচন কমিশনার বিগ্রেডিয়ার জেনারেল (অব:) এম সাখাওয়াত হোসেন বলেন গভীর সমুদ্রবন্দর নির্মাণ নিয়ে ভূরাজনৈতিক স্বার্থের দ্বন্দ্ব আছে। চীন ইতোমধ্যে মিয়ানমার, শ্রীলঙ্কা ও পাকিস্তানে গভীর সমুদ্রবন্দর নির্মাণ করেছে। মালদ্বীপের সাম্প্রতিক পরিস্থিতিতে চীনের প্রভাব সুস্পষ্ট। চীনের এই প্রভাবকে ভারত চ্যালেঞ্জ হিসেবে মনে করছে। এমন পরিস্থিতিতে চীনের বড় প্রকল্প নিয়ে বাংলাদেশ হয়তো এখন এগোতে চাইছে না। আগামী নির্বাচন আগে সরকার এসব প্রকল্প নিয়ে না-ও এগোতে পারে।